**Ministru kabineta rīkojuma projekts**

**„Par apropriācijas pārdali no Kultūras ministrijas budžeta uz valsts budžeta programmu 02.00.00 „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par apropriācijas pārdali no Kultūras ministrijas budžeta uz valsts budžeta programmu 02.00.00 „Līdzekļi neparedzētiem gadījumiem”” (turpmāk – Projekts) mērķis ir efektīva valsts budžeta līdzekļu izlietošana, paredzot apropriācijas pārdali uz budžeta resora „74. Gadskārtējā valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem”, lai nepieciešamības gadījumā būtu iespējams operatīvi piešķirt līdzekļus ar Covid-19 izplatību saistītā valsts apdraudējuma un tā seku novēršanas un pārvarēšanas pasākumiem. Projekts stājas spēkā tā parakstīšanas brīdī atbilstoši Oficiālo publikāciju un tiesiskās informācijas likuma 7.panta trešajā daļā noteiktajam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Covid-19 infekcijas izplatības seku pārvarēšanas likuma 25.pants nosaka, ka finanšu ministram ir tiesības veikt apropriācijas izmaiņas, tai skaitā apropriācijas samazināšanu vai pārdali starp ministrijām un citām centrālajām valsts iestādēm ar Covid-19 izplatību saistītā valsts apdraudējuma un tā seku novēršanas un pārvarēšanas pasākumiem, ja ir pieņemts attiecīgs Ministru kabineta lēmums un Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas ir to izskatījusi un nav iebildusi, kā arī veikt apropriācijas pārdali ministrijai vai citai centrālajai valsts iestādei likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kultūras ministrijas 2020.gada budžeta programmā 21.00.00 „Kultūras mantojums” veidojas finansējuma atlikums 695 197 *euro* apmērā komunālo pakalpojumu segšanai Muzeju krātuvē Pulka ielā 8, Rīgā, kas piešķirts saskaņāarMinistru kabineta 2018.gada 12.jūnija rīkojuma Nr.267 „Par finansējumu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta, nomas maksas, pārcelšanās un aprīkojuma iegādes izdevumu segšanai”” 2.2.punktā noteikto finansējuma apmēru. Atlikums veidojas, ņemot vērā VAS „Valsts nekustamie īpašumi” iesniegtos faktiskos rēķinus par komunālo pakalpojumu izdevumiem, kas pēc ēkas nodošanas ekspluatācijā reāli ir mazāki kā sākotnēji plānots izstrādājot rīkojumu. Neizlietoto finansējuma atlikumu Kultūras ministrija ierosina pārdalīt uz budžeta resora „74. Gadskārtējā valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem”. Kultūras ministrijai 2020.gadā budžeta apakšprogrammā 22.07.00 „Nomas maksas VAS „Valsts nekustamie īpašumi” programmas „Mantojums-2018” ietvaros” plānojas finansējuma atlikums nomas maksu izdevumos 178 936 *euro* apmērā – ēkas Latviešu strēlnieku laukumā 1, Rīgā, uzturēšanas izdevumiem VAS „Valsts nekustamie īpašumi” (citas ilgtermiņa saistības CIS/KM/007) 104 431 *euro* apmērā, Latvijas Nacionālā vēstures muzeja ēkas Lāčplēša ielā 106/108, Rīgā, nomas maksai VAS „Valsts nekustamie īpašumi” (citas ilgtermiņa saistības CIS/KM/013) 50 415 *euro* apmērā un Rakstniecības un mūzikas muzeja ēkas Tērbatas ielā 75, Rīgā, nomas maksai VAS „Valsts nekustamie īpašumi” (citas ilgtermiņa saistības CIS/KM/014) 24 090 *euro* apmērā. Nomas maksu atlikums veidojās, jo Latvijas Nacionālais vēstures muzejs un Rakstniecības un mūzikas muzejs ātrāk atbrīvoja pagaidu telpas un pārvācās uz Muzeja krātuves telpām Pulka ielā 8, Rīgā, bet Padomju okupācijas upuru piemiņas memoriāla kompleksa būvniecības pabeigšanas termiņš pagarināts līdz 2020.gada 31.decembrim, līdz ar to uzturēšanas izdevumi 104 431 *euro* 2020.gadā nav nepieciešami. Izdevumus nav iespējams izmantot citu izdevumu segšanai, tādēļ Kultūras ministrija ierosina apropriācijas pārdali uz budžeta resora „74. Gadskārtējā valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem”.Ņemot vērā plānotos atlikumus budžeta programmās un apakšprogrammās, Kultūras ministrija ierosina apropriācijas pārdali 874 133 *euro* apmērā uz budžeta resora „74. Gadskārtējā valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem”, lai nepieciešamības gadījumā būtu iespējams operatīvi piešķirt līdzekļus neparedzētiem gadījumiem saskaņā ar Ministru kabineta 2018.gada 17.jūlija noteikumiem Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas”, tai skaitā ar Covid-19 izplatību saistītā valsts apdraudējuma un tā seku novēršanas un pārvarēšanas pasākumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Finanšu ministrija. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadā | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadā | izmaiņas, salīdzinot ar vidēja termiņa budžeta ietvaru 2022. gadā |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpoju­miem un citi pašu ieņēmumi  |  | 0 | 0 | 0 | 0 | 0 | 0 |
| 22. Kultūras ministrija | 180 138 642 | - 874 133 |  |  |  |  |  |
| 21.00.00 Kultūras mantojums | 48 319 702 | -695 197 |  |  |  |  |  |
| 22.07.00 Nomas maksas VAS “Valsts nekustamie īpašumi” programmas “Mantojums-2018” ietvaros | 5 057 414 | -178 936 |  |  |  |  |  |
| 74. Gadskārtējā valsts budžeta izpildes procesā pārdalāmais finansējums 02.00.00 „Līdzekļi neparedzētiem gadījumiem” |  | 874 133 |  |  |  |  |  |
| 1.2. valsts speciālais budžets  | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi |  | 0 | 0 | 0 | 0 | 0 | 0 |
| 2.1. valsts pamatbudžets  |  | 0 | 0 | 0 | 0 | 0 | 0 |
| 22. Kultūras ministrija | 180 138 642 | -874 133 |  |  |  |  |  |
| 21.00.00 Kultūras mantojums | 48 319 702 | -695 197 |  |  |  |  |  |
| 22.07.00 Nomas maksas VAS “Valsts nekustamie īpašumi” programmas “Mantojums-2018” ietvaros | 5 057 414 | -178 936 |  |  |  |  |  |
| 74. Gadskārtējā valsts budžeta izpildes procesā pārdalāmais finansējums 02.00.00 „Līdzekļi neparedzētiem gadījumiem” |  | 874 133 |  |  |  |  |  |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Finansējums 874 133 *euro* apmērā tiks pārdalīts no Kultūras ministrijas budžeta programmas 21.00.00 „Kultūras mantojums” 695 197 *euro* apmērā un budžeta apakšprogrammas 22.07.00 „Nomas maksas VAS „Valsts nekustamie īpašumi” programmas „Mantojums-2018” ietvaros” 179 936 *euro* apmērā uz budžeta resora „74. Gadskārtējā valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem”. Minētā finansējuma pārdale skatāma vienlaicīgi ar grozījumiem Ministru kabineta 2018.gada 12.jūnija rīkojumā Nr.267 „Par finansējumu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta, nomas maksas, pārcelšanās un aprīkojuma iegādes izdevumu segšanai”” un Ministru kabineta 2018.gada 12.jūnija rīkojumā Nr.266 „Par finansējumu Padomju okupācijas upuru piemiņas memoriāla kompleksa izveides izdevumu segšanai.Turpmāk Kultūras ministrijai no programmas 02.00.00 „Līdzekļi neparedzētiem gadījumiem” būs nepieciešams finansējums 1 821 179 *euro*, tai skaitā: 150 000 *euro* Jāzepa Vītola Latvijas Mūzikas akadēmijai, lai nodrošinātu materiāltehniskās bāzes modernizēšanu attālinātajam studiju procesam; 245 613 *euro* Latvijas Kultūras akadēmijai, lai nodrošinātu materiāltehniskās bāzes modernizēšanu attālinātajam studiju procesam Latvijas Kultūras akadēmijā un Latvijas Kultūras akadēmijas Latvijas Kultūras koledžā un pagaidu telpu nomai lekciju nodrošināšanai; 252 834 *euro* Latvijas Mākslas akadēmijai, lai nodrošinātu materiāltehniskās bāzes modernizēšanu attālinātā studiju procesam un lekciju norišu pagaidu telpu nodrošināšanai; 17 820 *euro* profesionālās izglītības kompetences centram „Nacionālā Mākslu vidusskola” struktūrvienības „Rīgas Doma kora skola” pagaidu telpu nomai; 679 500 *euro* valsts sabiedrībai ar ierobežotu atbildību „Dailes teātris” ēkas Brīvības ielā 55, Rīgā, infrastruktūras sakārtošanai – neatliekamu ēkas remontdarbu veikšanai un drošai izrāžu darbības nodrošināšanai; 349 942 *euro* profesionālās izglītības kompetences centram „Nacionālā Mākslu vidusskola” ēku Kalnciema ielā 10 k-2 un k-3, Rīgā, pilnai ēku neatliekamu pārbūves darbu uzsākšanai; 79 097 *euro* valsts akciju sabiedrībai „Valsts nekustamie īpašumi” ēkas Elizabetes ielā 2, Rīgā, priekšizpētes veikšanai un Nacionālās akustiskās koncertzāles starptautiskā metu konkursa izsludināšanai; 20 744 *euro* valsts sabiedrībai ar ierobežotu atbildību „Latvijas Leļļu teātris” pagaidu telpu nomai un to uzturēšanai; 25 629 *euro* Latvijas Mākslas akadēmijai ēkas O.Kalpaka bulvārī 13, Rīgā, avārijas stāvoklī esošo kāpņu velvju sakārtošanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Krišjāne 67330256

Barba.Krisjane@km.gov.lv